ལོ་རེའི་ཟླ༡༢པའི་ཚེས༡༢ཉིན་ནི་ཨུ་རུ་སུའི་རྩ་ཁྲིམས་ཉིན་མོ་ཡིན་པ་དང་སྤྱི་ལོ༢༠༠༥ལོ་ནས་བཟུང་འཆར་ཅན་ངལ་གསོའི་ཉིན་མོར་གཏན་འཁེལ་བྱས་པ་རེད།རྩ་ཁྲིམས་ལ་རྒྱལ་ཁབ་དེའི་མི་དམངས་ཀྱི་ངོས་ནས་བཤད་ན་ཆེས་དམིགས་བསལ་གྱི་དོན་སྙིང་ལྡན་ཡོད།ཉིན་དེར་ཨུ་རུ་སུའི་རྒྱལ་ཡོངས་སུ་རྣམ་པ་མི་འདྲ་བའི་རྩ་ཁྲིམས་ཉིན་མོའི་དྲན་གསོའི་བྱེད་སྒོ་སྣ་ཚོགས་སྤེལ་བ་དང་ལས་འགུལ་དེ་དག་བརྒྱུད་ནས་ཨུ་རུ་སུའི་མི་དམངས་ཀྱི་རྩ་ཁྲིམས་ཀྱི་གོ་རྟོགས་དང་མནའ་འབྲེལ་སྲིད་གཞུང་གི་ལྟ་བ་དྲིལ་སྒྲོག་ལ་ནུས་པ་ཆེན་པོ་ཐོན་ཡོད།དེ་དང་དུས་མཚུངས་སྤྱི་ཚོགས་ཀྱི་དུས་བདེ་དང་མི་དམངས་ཀྱི་འཚོ་བར་བཟང་ཕྱོགས་ཀྱི་ཤུགས་རྐྱེན་ཡང་མི་ཉུང་བ་ཐེབས་སུ་བཅུག་ཡོད།ཉིན་དེར་ཨུ་རུ་སུའི་གྲོང་ཁྱེར་ཁག་ཏུ་སྲིད་འཛིན་གྱིས་གཏམ་བཤད་སྤེལ་བ་དང་མང་ཚོགས་ཀྱིས་ཁྲོམ་སྐོར་བྱེད་པ།ཐ་ན་མཛེས་མའི་དཔྱད་འདེམས་སོགས་ཀྱི་བྱེད་སྒོ་སོགས་སྤེལ་ཏེ་དུས་ཆེན་ལ་དགའ་གཏོང་བྱེད།